Legal Document

Category: 387

Text:
70α. ΑΠΟΦΑΣΗ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. 43/3/715 της 8/15 Απρ. 1981 (ΦΕΚ Β' 223) (Διόρθ. Σφαλμ. στο ΦΕΚ Β' 744/11 Δεκ. 1981) Περί εγκρίσεως του Κανονισμού Παροχών του συσταθέντος στο Ταμείο Συντάξεων Μηχανικών και Εργοληπτών Δημοσίων Έργων, Ειδικού Λογαριασμού Προσθέτων Παροχών. Έχοντας υπόψη: 1.Τις διατάξεις των άρθρ. 33, 34 και 35 παρ. 2 του Νόμ. 915/79 "περί τροποποιήσεως και συμπληρώσεως της "περί Ταμείου Συντάξεων Μηχανικών και Εργοληπτών Δημοσίων Έργων Νομοθεσίας". 2.Τις διατάξεις των άρθρ. 17 παρ. 2 εδάφ. β' περίπτ. αα' και 113 παρ. 2 εδάφ. α' του υπ’ αριθ. 544/77 Π.Δ/τος (ΦΕΚ 178/77 τ.Α') "περί Οργανισμού του Υπουργείου Κοινωνικών Υπηρεσιών" όπως ετροποποιήθησαν υπό του άρθρ. 2 παρ. 1 του Νόμ. 728/77 (ΦΕΚ 316/77 τ.Α'). 3.Τη 1029/16.5.80 κοινή απόφαση του Πρωθυπουργού και του Υπουργού Κοινωνικών Υπηρεσιών (ΦΕΚ 491/21.5.1980 τ.Β'). 4.Τη γνώμη του Δ.Σ. του Ταμείου Συντάξεων Μηχανικών και Εργοληπτών Δημοσίων Έργων ληφθείσα κατά την 622/17.12.80 συνεδρίαση αυτού. 5.Τη γνωμοδότηση του Συμβουλίου Κοινωνικής Ασφαλείας που έχει ληφθεί κατά την 11/19.3.81 συνεδρίαση αυτού της Κ.Α. περιόδου, αποφασίζουμε: Εγκρίνεται ο Κανονισμός Παροχών του Ειδικού Λογαριασμού Προσθέτων Παροχών (Ε.Λ.Π.Π.) του Ταμείου Συντάξεων Μηχανικών και Εργοληπτών Δημοσίων Έργων ως ακολούθως (Τ.Σ.Μ.Ε.Δ.Ε.). Κατανομή Πόρων Άρθρ.1.-Οι προβλεπόμενοι από το άρθρ. 34 του Νόμ. 915/79 πόροι του Ε.Λ.Π.Π., μετ’ αφαίρεση ποσοστού 10% για έξοδα Διοικήσεως και Ασφαλιστικό Αποθεματικό, κατανέμονται ως ακολούθως: α)90% για την καταβολή προσθέτων συντάξεων και βοηθημάτων και β)10% για την καταβολή εφ’ άπαξ βοηθημάτων. Δικαιούχοι Παροχών – Προϋποθέσεις  χορηγήσεως παροχών Άρθρ.2.-Για την χορήγηση προσθέτων παροχών από τον Ε.Λ.Π.Π. απαιτείται: 1.Προσθέτου συντάξεως: α)Η χορήγηση συντάξεως γήρατος, αναπηρίας ή θανάτου από τον Κλάδο Συντάξεων του Τ.Σ.Μ.Ε.Δ.Ε. β)Η μη συνταξιοδότηση από άλλο ασφαλιστικό φορέα κυρίας ασφαλίσεως ή από το Δημόσιο, σύμφωνα με το άρθρ. 33 παρ. 3 εδάφ. α' του Νόμ. 915/79, εκτός εάν η υπαγωγή στην ασφάλιση άλλου φορέα κυρίας ασφαλίσεως ή του Δημοσίου έγινε μετά την συμπλήρωση δέκα ετών ασφαλίσεως στον Ε.Λ.Π.Π. σύμφωνα με το εδάφ. γ΄ της παρ. 3 του άρθρ. 33 του Νόμ. 915/1979. 23.Γ.δ.70 Ταμείο Συντάξεων Μηχανικών και Εργοληπτών Ταμείο Συντάξεων Μηχανικών και Εργοληπτών 23.Γ.δ.70α 2.Εφ’ άπαξ βοηθήματος: Η χορήγηση συντάξεως από τον Κλάδο Συντάξεων του ΤΣΜΕΔΕ για πρώτη φορά μετά την 1η Ιουλίου 1979. "Ειδικά για τους υπαλλήλους ΤΣΜΕΔΕ η μη λήψη εφάπαξ βοηθήματος ή αποζημίωσης από το Ταμείο ή Κλάδο Προνοίας ή άλλο σύστημα αποζημίωσης". Τα άνω μέσα σε " " προστέθηκαν από την παρ. Ι της 43/3/3457/27 Ιαν. - 18 Φεβρ. 1983 (ΦΕΚ Β΄ 65) απόφ. Υπ. Κοιν. Ασφαλίσεων. 3.Στους υπαγομένους στην ασφάλιση του Ε.Λ.Π.Π. και στους δικαιούχους παροχών από αυτόν έχουν ανάλογη εφαρμογή: α)Οι διατάξεις του άρθρ. 29 του Νόμ. 915/79 οι σχετικές με την ύπαρξη δικαιώματος πλειόνων συντάξεων και με το επίδομα αδείας. β)Οι διατάξεις του άρθρ. 25 του ιδίου ως άνω Νόμου οι σχετικές με την επανάληψη ασκήσεως επαγγέλματος. Ο χρόνος επαναλήψεως ασκήσεως του επαγγέλματος από συνταξιούχο δεν υπολογίζεται ως χρόνος ασφαλίσεως και δεν καταβάλλονται εισφορές για τον Ε.Λ.Π.Π. Ως ημερομηνία συνταξιοδοτήσεως από τον Ε.Λ.Π.Π. θεωρείται η ημερομηνία της πρώτης συνταξιοδοτήσεως. "Τούτο δεν ισχύει για τους συνταξιούχους λόγω αναπηρίας, που επανέρχονται στην άσκηση του επαγγέλματος λόγω αποκατάστασης της υγείας τους, με αυτόματη διακοπή της σύνταξής τους και εφόσον δεν έχουν συμπληρώσει τις προϋποθέσεις συνταξιοδότησης λόγω γήρατος". Η μέσα σε " " διάταξη, προστέθηκε από την παρ. 1 της 43/1230/1 Αυγ. - 3 Σεπτ. 1996 (ΦΕΚ Β΄ 798), απόφ. Υπ. Εργασίας και Κοινων. Ασφαλίσεων. γ)Οι διατάξεις του Κλάδου Συντάξεων του ΤΣΜΕΔΕ οι σχετικές με τις προϋποθέσεις απονομής, αναστολής και διακοπής ή απώλειας του συνταξιοδοτικού δικαιώματος πλην αν ορίζεται διαφορετικά στην παρούσα απόφαση. 4.Για την χορήγηση των παροχών του Ε.Λ.Π.Π. θα πρέπει να έχουν εξοφληθεί όλες οι ασφαλιστικές εισφορές προς τον Ε.Λ.Π.Π για τις οποίες είναι υπόχρεως ο ασφαλισμένος. Στην περίπτωση αυτή έχει ανάλογη εφαρμογή η διάταξη του άρθρ. 7 του Νόμ. 915/79. Χρόνος ασφαλίσεως Άρθρ.3.-1.Ο χρόνος ασφαλίσεως στον Ε.Λ.Π.Π. διακρίνεται σε χρόνο πραγματικής ασφαλίσεως και σε χρόνο εξ αναγνωρίσεως. α)Χρόνος πραγματικής ασφαλίσεως είναι ο από της ισχύος του Νόμ. 915/79 χρόνος ασφαλίσεως στον Ε.Λ.Π.Π., για τον οποίο καταβλήθησαν οι από το άρθρ. 34 αυτού προβλεπόμενες εισφορές. (Αντί για τη σελ. 212,345(β) Σελ. 212,345(γ) Τεύχος 1229-Σελ. 49 β)Χρόνος εξ αναγνωρίσεως είναι: 1)Ο προ της ιδρύσεως του Ε.Λ.Π.Π. (1.7.79) χρόνος πραγματικής ασφαλίσεως στον Κλάδο Συντάξεων ΤΣΜΕΔΕ μη δυνάμενος να υπερβεί τα 12 έτη. "Ειδικά για τους υπαλλήλους του ΤΣΜΕΔΕ και του ΤΕΕ και ο προ της μονιμοποίησής τους χρόνος υπηρεσίας στο ΤΣΜΕΔΕ ή στο ΤΕΕ, που είχε διανυθεί πριν από την ίδρυση του Ε.Λ.Π.Π. (1.7.79) με οποιαδήποτε σχέση, εφόσον ο χρόνος αυτός προσμετρήθηκε κατά την ένταξη - μονιμοποίηση, την απόκτηση βαθμού και τη με οποιοδήποτε τρόπο εξέλιξή τους. Πάντως το σύνολο του αναγνωριζομένου χρόνου πριν την ίδρυση του ΕΛΠΠ από τους παραπάνω υπαλλήλους δεν μπορεί να υπερβεί τα 12 χρόνια". Τα μέσα στα " " προστέθηκαν από την παρ. 2 της 43/3/3457/27 Ιαν. - 18 Φεβρ. 1983 (ΦΕΚ Β' 65) απόφ. Υπ. Κοιν. Ασφαλίσεων. 2)Πρόσθετος χρόνος ίσος προς τον χρόνο παραμονής στην ασφάλιση του Ε.Λ.Π.Π. 2.Οι δικαιούχοι συντάξεως από τον Ε.Λ.Π.Π. οι οποίοι μετά την συμπλήρωση δεκαετούς πραγματικής ασφαλίσεως στον Ε.Λ.Π.Π. θα υπαχθούν στην ασφάλιση του Δημοσίου ή άλλου φορέως κυρίας ασφαλίσεως απ’ όπου και θα δικαιωθούν συντάξεως, στερούνται του δικαιώματος αναγνωρίσεως του υπό των διατάξεων του εδαφ. β' της προηγουμένης παραγράφου προβλεπομένου χρόνου. Καταβληθείσες εισφορές υπό των ανωτέρω για εξαγορά χρόνου ασφαλίσεως επιστρέφονται σ’ αυτούς ατόκως κατόπιν αιτήσεώς τους. "Κατ’ εξαίρεση, όσοι εκ των ασφαλισμένων του ταμείου που ασφαλίζοντο παράλληλα και στους φορείς αυτοαπασχολουμένων (ΤΑΕ, ΤΕΒΕ, ΤΑΝΠΥ, Ταμείο Προνοίας ξενοδοχοϋπαλλήλων και ΤΣΑ) λόγω διάφορης απασχόλησης, μετά την διακοπή της υποχρεωτικής τους ασφάλισης στους φορείς αυτούς και εφόσον δεν έτυχαν συντάξεως ή δεν επιλέξουν την προαιρετική τους ασφάλιση σ’ αυτούς, δύνανται ν’ αναγνωρίσουν και εξαγοράσουν στον ΕΛΠΠ τον χρόνο ασφάλισης που διήνυσαν στους εν λόγω φορείς με την καταβολή του ισχύοντος εκάστοτε ποσοστού μηνιαίας εισφοράς ασφαλισμένων, όπως προσδιορίζεται από το εδάφ. α' της παρ. 1 του άρθρ. 6 του Νόμ. 915/79, υπολογιζομένου στο διπλάσιο". Η μέσα " " διάταξη, προστέθηκε από την παρ. 2 της 43/1230/1 Αυγ. - 3 Σεπτ. 1996, (ΦΕΚ Β' 798), απόφ. Υπ. Εργασίας και Κοινων. Ασφαλίσεων. 3.Ειδικότερον δύναται να αναγνωρισθεί ως χρόνος ασφαλίσεως στον Ε.Λ.Π.Π. και ο αναγνωρισθείς ως συντάξιμος χρόνος στον Κλάδο Συντάξεων του ΤΣΜΕΔΕ υπό μία των κάτωθι ιδιοτήτων. Σελ. 212,346(γ) Τεύχος 1229-Σελ. 50 α)Ο προς της υπαγωγής στην ασφάλιση του ΤΣΜΕΔΕ χρόνος απασχολήσεως από μεν τους Μηχανικούς στο εξωτερικό από δε τους υπομηχανικούς τους υπαχθέντες στην ασφάλιση του ΤΣΜΕΔΕ βάσει των διατάξεων του άρθρ. 4 του Νόμ. 915/79, οπουδήποτε, μη δυνάμενος να υπερβεί τα 10 έτη. β)Ο μετά την υπαγωγή στην ασφάλιση του ΤΣΜΕΔΕ χρόνος ασκήσεως του επαγγέλματος στο εξωτερικό μη δυνάμενος όμως να υπερβεί, για το προ της συστάσεως του Ε.Λ.Π.Π. χρονικό διάστημα τα 10 έτη. 4.Η αναγνώριση χρόνου ασφαλίσεως γίνεται κατόπιν υποβολής αιτήσεως και εκδόσεως σχετικής αποφάσεως από το αρμόδιο προς τούτο όργανο του ΤΣΜΕΔΕ. 5.Το σύνολο του αναγνωριζομένου χρόνου προ της συστάσεως του Ε.Λ.Π.Π. κατά τις παρ. 2 και 3 του παρόντος άρθρου εν ουδεμιά περιπτώσει δύναται να υπερβεί τα 12 έτη. "6.Το σύνολο του χρόνου πραγματικής ασφαλίσεως στον ΕΛΠΠ και του εξ αναγνωρίσεως τοιούτου, δεν δύναται να υπερβαίνει τα 8/7 του χρόνου πραγματικής ασφαλίσεως στον Κλάδο Συντάξεως του ΤΣΜΕΔΕ και σε καμμιά περίπτωση τα 40 έτη". Η παρ. 6 τροποποιήθηκε ως άνω από την Φ.43/3/1288/25 Ιουλ. -7Αυγ. 1991 (ΦΕΚ Β' 661) απ. Υπ. Υγείας Πρόνοιας και Κοιν. Ασφαλίσεων. "Χρόνος ασφάλισης που έχει αναγνωρισθεί και εξοφληθεί ή έχει ρυθμισθεί σε δόσεις, μέχρι την ημερομηνία δημοσίευσης της Φ.43/3/1288/25.7. 1991 Υπουργικής Απόφασης (ΦΕΚ 661 τ.Β'/7.8.91) λαμβάνεται υπόψη για τον υπολογισμό της σύνταξης, εφόσον μαζί με το χρόνο πραγματικής ασφάλισης στον Ε.Λ.Π.Π. δεν υπερβαίνει τα 40 έτη. Στην ανωτέρω περίπτωση δεν είναι δυνατή η μετά τη δημοσίευση της ανωτέρω Υπουργικής απόφασης αναγνώριση περαιτέρω πρόσθετου χρόνου ασφάλισης στον Ε.Λ.Π.Π., εκτός αν το σύνολο του χρόνου πραγματικής ασφάλισης και του αναγνωρισθέντος τοιούτου υπολείπεται των 8/7 του χρόνου πραγματικής ασφάλισης στο ΤΣΜΕΔΕ". Το μέσα σε " " εδάφιο προστέθηκε από την 43/479/6-22 Απρ. 1992 (ΦΕΚ Β' 283) απ. Υφυπ. Υγείας, Πρόνοιας και Κοιν. Ασφαλίσεων. 23.Γ.δ.70α Ταμείο Συντάξεων Μηχανικών και Εργοληπτών Εξαγορά αναγνωριζομένου χρόνου Άρθρ.4.-1.Η εξαγορά του αναγνωριζομένου χρόνου γίνεται δια της καταβολής από τον ασφαλισμένο, για κάθε αναγνωριζόμενο μήνα, εισφοράς υπολογιζομένης σε ποσοστό επί του ισχύοντος κατά τον χρόνο υποβολής της αιτήσεως αναγνωρίσεως βασικού μισθού Δημοσίου υπαλλήλου 2ου βαθμού: α)Για τους συνταξιοδοτηθέντες προ της 1.7.79 ποσοστό 2%. β)Για τους υπαχθέντες και αυτούς που θα υπαχθούν στην ασφάλιση του Ε.Λ.Π.Π. από 1.7.79 και εφ’ εξής καθώς και για όσους άσκησαν το επάγγελμά τους στο εξωτερικό ή και στο εσωτερικό για τους υπομηχανικούς της διατάξεως του άρθρ. 4 του Νόμ. 915/79,4%. "γ.Για τους υπαλλήλους του ΤΣΜΕΔΕ ποσοστό 4%". Η περίπτ. γ΄ προστέθηκε ως άνω από την παρ. 3 της 43/3/3457/27 Ιαν. - 18 Φεβρ. 1983 (ΦΕΚ Β' 65) απόφ. Υπ. Κοιν. Ασφαλίσεων. 2.Για την εξαγορά αναγνωριζομένου χρόνου σε όσους έχουν ασκήσει ή θα ασκήσουν το επάγγελμα τους στο εξωτερικό, μετά την υπαγωγή τους στην ασφάλιση του ΤΣΜΕΔΕ και για όσους δεν δικαιώθηκαν συντάξεως από άλλο φορέα κυρίας ασφαλίσεως (άρθρ. 33 παρ. 3 εδάφ. β' του Νόμ. 915/79),το ποσοστό ορίζεται ίσο προς την εκάστοτε εργοδοτική εισφορά του Κλάδου Συντάξεων του ΙΚΑ προσαυξημένη κατά την εισφορά του μισθωτού ασφαλισμένου στον Ε.Λ.Π.Π. "3.Το ποσό της εξαγοράς μπορεί να εξοφληθεί σε 48 ισόποσες άτοκες μηνιαίες δόσεις. Η καταβολή της πρώτης δόσης, πρέπει να γίνει μέχρι τέλους του επόμενου, της κοινοποίησης της σχετικής απόφασης, μήνα, των δε υπολοίπων δόσεων μέσα στο μήνα που θα είναι απαιτητές. Σε περίπτωση καθυστέρησης της καταβολής οποιασδήποτε δόσης, από τότε που θα είναι απαιτητή, επιβαρύνεται αυτή με πρόσθετο τέλος 3% για κάθε μήνα καθυστέρησης. Το σύνολο των προσθέτων τελών δεν μπορεί να ξεπεράσει το 50% του ποσού κάθε δόσης. Αν η καθυστέρηση ξεπεράσει τους 18 μήνες τότε οι απαιτητές δόσεις αναπροσαρμόζονται με βάση τις εισφορές που ισχύουν κατά το χρόνο της εξόφλησης και καταβάλλονται σε 4 μηνιαίες δόσεις. Το ανωτέρω ποσό των καθυστερημένων απαιτητών δόσεων προσαυξάνεται με τα προβλεπόμενα πρόσθετα τέλη που ανάγονται στο χρονικό διάστημα το μεταγενέστερο των 18 μηνών από το μήνα εκείνο που χάθηκε το δικαίωμα καταβολής κάθε δόσης". Η παρ. 3 αντικαταστάθηκε ως άνω από την 43/οικ. 1747/21-25 Ιουν. 1985 (ΦΕΚ Β' 391) (Διόρθ. σφαλμ. στο ΦΕΚ Β΄ 454/19 Ιουλ. 1985) απόφ.Υπ. Κοιν. Ασφαλίσεων. 4.Απαραίτητη προϋπόθεση για την καταβολή παροχών από τον Ε.Λ.Π.Π. είναι η προηγουμένη εξόφληση του 1/3 τουλάχιστον του οφειλομένου ποσού για την εξαγορά του αναγνωριζομένου χρόνου ασφαλίσεως. Ύψος παροχών Άρθρ.5.-1.Το ύψος των καταβαλλομένων από τον Ε.Λ.Π.Π. παροχών καθορίζεται σε ποσοστό επί του εκάστοτε βασικού μισθού Δημοσίου Υπαλλήλου 2ου βαθμού για κάθε χρόνο ασφαλίσεως, ως ακολούθως: α)2,5% για την μηνιαία πρόσθετη σύνταξη «β)100% για το εφάπαξ βοήθημα». Το εδάφ. β' τροποποιήθηκε ως άνω από την Φ.43/650/25-25 Μαΐου 1990 (ΦΕΚ Β' 331) απ. Υπ. Πρόν. και Κοιν. Ασφαλίσεων. 2.Η μηνιαία πρόσθετη σύνταξη των προστατευομένων μελών, σε περίπτωση θανάτου ασφαλισμένου ή συνταξιούχου, ορίζεται σε ποσοστό επί της μηνιαίας πρόσθετης συντάξεως που εδικαιούτο ή ελάμβανε ο θανών από τον Ε.Λ.Π.Π. Τα ανωτέρω ποσοστά προσθέτου συντάξεως είναι τα εκάστοτε ισχύοντα για τους δικαιοδόχους του Κλάδου Συντάξεων του ΤΣΜΕΔΕ. 3.Σε περίπτωση θανάτου εν ενεργεία ασφαλισμένων το εφ’ άπαξ βοήθημα καταβάλλεται στα δικαιούμενα συντάξεως μέλη της οικογενείας τους κατά το προβλεπόμενο για την σύνταξη ποσοστό. 4.Τα κατώτατα όρια της πρόσθετης συντάξεως ορίζονται σε ποσοστά επί του ποσού της εκάστοτε πλήρους προσθέτου συντάξεως των 40 ετών ως εξής: α)Για τα μέλη οικογενείας θανόντος συνταξιούχου λόγω γήρατος 6/40. β)Για τους συνταξιοδοτουμένους λόγω αναπηρίας από κοινή νόσο, λόγω ανικανότητας από βίαιο συμβάν ή κατά την άσκηση του επαγγέλματός τους 14/40. γ)Για τα μέλη οικογενείας των ανωτέρω σε περίπτωση θανάτου τους 12/40. "5.Η μηνιαία πρόσθετη σύνταξη των υπαλλήλων του ΤΣΜΕΔΕ ορίζεται στο ίδιο ποσοστό της σύνταξης που αναλογεί με τις ίδιες προϋποθέσεις, στους λοιπούς ασφαλισμένους του ΕΛΠΠ". Η παρ. 5 που είχε προστεθεί από την παρ. 4 της 43/3/3457/83 απόφασης του Υπ. Κοιν. Ασφαλίσεων, αντικαταστάθηκε ως άνω από την 43/3/1338/12-18 Ιουν. 1984 (ΦΕΚ Β΄ 399) απόφ. Υπ. Κοιν. Ασφαλίσεων. Διόρθ. Σφαλμ. στο ΦΕΚ Β' 512/27 Ιουλ. 1984. 6.Οι όροι υπαγωγής των εν ενεργεία υπαλλήλων του ΤΣΜΕΔΕ στην ΕΛ.Π.Π. έχουν εφαρμογή και για την υπαγωγή των συνταξιούχων υπαλλήλων αυτού στον Ειδικό Λογαριασμό". Η παρ. 6 προστέθηκε από την παρ. 4 της 43/3/3457/27 Ιαν. - 18 Φεβρ. 1983 (ΦΕΚ Β' 65) απόφ. Υπ. Κοιν. Ασφαλίσεων. (Αντί για τη σελ. 212,3461(β) Σελ. 212,3461(γ) Τεύχος ΙΒ-5-1 Σελ. 89 Ταμείο Συντάξεων Μηχανικών και Εργοληπτών 23.Γ.δ.70α Χρόνος ενάρξεως χορηγήσεως των παροχών Άρθρ.6.-Ως χρόνος ενάρξεως χορηγήσεως των παροχών ορίζεται η πρώτη του επομένου της δημοσιεύσεως της παρούσης μηνός. Σελ. 212,3462(γ) Τεύχος ΙΒ-5-1 Σελ. 90 23.Γ.δ.70α Ταμείο Συντάξεων Μηχανικών και Εργοληπτών